cyanic-selkie/wikianc huggingface dataset:
লং আইল্যান্ড
লং আইল্যান্ড নিউ ইয়র্ক অঙ্গরাজ্যের দক্ষিণতম ও পূর্বতম কোনায় অবস্থিত এবং চারটি কাউন্টিতে বিভক্ত --- কিংস (বা ব্রুকলিন বারো), কুইন্‌স, ন্যাস' (Nassau) এবং সাফক। কিংস কাউন্টি বা ব্রুকলিন দ্বীপের দক্ষিণ-পশ্চিম অংশে ও কুইন্স দ্বীপের পশ্চিম অংশে অবস্থিত এবং এগুলি নিউ ইয়র্ক শহরের অংশ বা বারো। এই দুইটি কাউন্টিতে দ্বীপের অর্ধেকের বেশি লোক বাস করেন। ন্যাস' ও সাফক হল নিউ ইয়র্কের শহরতলি। ন্যাস' কাউন্টি ঘনবসতিপূর্ণ একটি শহরতলি এলাকা। সাফক কাউন্টি দ্বীপের পূর্ব দুই-তৃতীয়াংশ জুড়ে বিস্তৃত এবং দ্বীপের সবচেয়ে বড় কাউন্টি। সাফক নিউ ইয়র্ক অঙ্গরাজ্যের সবচেয়ে বেশি উৎপাদনশীল কৃষি এলাকা। এখানে আলুর বিরাট বিরাট খামার আছে। সাফক কাউন্টি থেকে কানেটিকাটে ফেরি যোগাযোগ আছে। লং আইল্যান্ডে হাঁসের বিরাট খামার শিল্প আছে এবং এখানে মৎস্যশিল্প, বিশেষ করে অয়স্টার এবং ক্ল্যাম-জাতীয় ঝিনুক ধরার শিল্প গুরুত্বপূর্ণ একটি শিল্প।
দ্বীপটি একটি বড় শিল্পকেন্দ্র। এখানে পরিবহনের বিভিন্ন সরঞ্জাম, বিশেষ করে বিমানের বিভিন্ন সরঞ্জামের বড় শিল্প কারখানা আছে। দ্বীপের পূর্বাংশে পারমাণবিক শক্তি কমিশনের ব্রুকহ্যাভেন ন্যাশনাল ল্যাবরেটরি অবস্থিত। এখানে স্টেট ইউনিভার্সিটি অফ নিউ ইয়র্ক অ্যাট স্টোনি ব্রুক অবস্থিত।
একটি হিমবাহের ক্রিয়ার ফলে দ্বীপটির উৎপত্তি। হিমবাহটি গলতে এবং অপসৃত হতে শুরু করলে মোরেন (moraine) নামের অবশেষ রেখে যায়। লং আইল্যান্ডের সমগ্র দৈর্ঘ্য জুড়ে এরকম দুইটি মোরেন আছে। দ্বীপের বেশির ভাগ অংশে মোরেন দুইটিকে একে অপর থেকে পৃথক করা সম্ভব নয়, তবে দ্বীপের পূর্ব প্রান্তে গিয়ে পেকনিক উপসাগরের মাধ্যমে মোরেন দুইটি উত্তর-দক্ষিণে আলাদা হয়ে গেছে।
লং আইল্যান্ড দ্বীপের উত্তর তীর পাহাড়ি এবং উপকূল অত্যন্ত ভগ্ন। দক্ষিণ তীরে সরু একটি বালিয়াড়ি আটলান্টিক সাগরকে বাধা দিচ্ছে এবং গ্রেট সাউথ বে, মরিশেস বে এবং শিনকক বে নামের উপসাগরগুলির সৃষ্টি করেছে। এই উপসাগরগুলি সুরক্ষাকারী বালিয়াড়ির মধ্য দিয়ে সরু সরু চ্যানেলের মাধ্যমে আটলান্টিক মহাসাগরের সাথে সংযুক্ত। বালিয়াড়িটি স্থানে স্থানে বিস্তার লাভ করে দ্বীপের মত রূপ ধারণ করেছে। বালিয়াড়ির উপরের এই আপাত দ্বীপগুলিতে অনেক সমুদ্রস্নানের সৈকত ও গ্রীষ্মকালীন কলোনি গড়ে উঠেছে, যাদের মধ্যে ফায়ার আইল্যান্ড ন্যাশনাল সিশোর উল্লেখযোগ্য।
১৬৩৬ সালে শ্বেতাঙ্গ ইউরোপীয়দের আগমনের আগে এখানে আদিবাসী আমেরিকানরা বাস করত। দ্বীপটিতে আদিবাসীদের জন্য সংরক্ষিত দুইটি এলাকাও আছে। এখানে অতীতে আলু, শাকসব্জি ও হাঁস-মুরগীর খামার ছিল এবং এটি তিমি ও মাছ শিকারের কেন্দ্র ছিল। নিউ ইয়র্ক মহানগরীর উন্নতির সাথে সাথে এখানে লোকসংখ্যা দ্রুত বৃদ্ধি পায়। অরণ্যময় উত্তর ও দক্ষিণ তীরে এখনও অনেক পর্যটন কেন্দ্র বিদ্যমান। এখানে অসংখ্য রাজ্য উদ্যান, সৈকত, গলফ কোর্স, মৎস্য শিকারের জায়গা, ইয়ট ক্লাব, ইত্যাদি রয়েছে। উত্তর তীর ধরে ও সাউথহ্যাম্পটনে বহু সুন্দর এস্টেট রয়েছে।
দ্বীপটিতে একটি সুবিস্তৃত মহাসড়ক ও রেলব্যবস্থা বিদ্যমান। লং আইল্যান্ড রেল রোড গোটা মার্কিন যুক্তরাষ্ট্রের বৃহত্তম কমিউটার রেলপথ। দ্বীপটি স্ট্যাটেন আইল্যান্ডের সাথে বিশ্বের অন্যতম বৃহত্তম সাসপেনশন সেতু ভেরাজোনা-ন্যারোজ সেতুর মাধ্যমে সংযুক্ত। সেতুটি ঊর্ধ্ব ও নিম্ন নিউ ইয়র্ক উপসাগরকে সংযুক্তকারী ন্যারোজ প্রণালীর উপরে অবস্থিত। ম্যানহাটান ও কুইন্‌সের সাথেও দ্বীপটি কিছু সেতু ও সুড়ঙ্গের মাধ্যমে সংযুক্ত। লং আইল্যান্ড দ্বীপে দুইটি বড় আন্তর্জাতিক বিমানবন্দর --- লা গুয়ার্ডিয়াফিল্ড বিমানবন্দর এবং জন এফ কেনেডি বিমানবন্দর অবস্থিত। দুইটি বিমানবন্দরই কুইন্‌স কাউন্টিতে অবস্থিত।
ইংরেজ এবং ওলন্দাজদের মধ্যে শীঘ্রই বিরোধের সৃষ্টি হয়। ১৬৫০ সালে একটি শান্তিচুক্তির মাধ্যমে বিরোধিতগা নিরসনের চেষ্টা করা হয়। এতে অয়স্টার বে-র পশ্চিমের অংশ ওলন্দাজদেরকে এবং পূর্ব অংশ ইংরেজদেরকে দেওয়া হয়। কিন্তু ১৬৬৪ সালে ইংল্যান্ডের রাজা দ্বিতীয় চার্লস সমগ্র দ্বীপটিকে ব্রিটিশ প্রদেশ নিউ ইয়র্কের একটি অংশ হিসেবে দাবী করেন। এরপর প্রায় এক শতাব্দী যাবৎ দ্বীপটিতে বহির্বিশ্বের তেমন প্রভাব পড়েনি।
১৮৪৪ সালে দ্বীপের পূর্ব প্রান্তে গ্রিনপোর্ট শহর পর্যন্ত রেলপথ নির্মাণ সমাপ্ত হলে দ্বীপটিতে প্রথমবারের মত ব্যাপক অর্থনৈতিক অগ্রগতি ঘটে। রেলপথের কারণে দ্বীপের কৃষি সম্পদের ব্যাপক উন্নতি ঘটে। ১৯৪০-এর দশকে নিউ ইয়র্ক শহরের লোকজন পূর্ব দিকে আগ্রসর হতে থাকলে ন্যাস' এবং সাফোক কাউন্টিতে শহরতলী এলাকা গড়ে ওঠে। ১৯৭০-এর দশক পর্যন্ত এই বৃদ্ধি অব্যাহত থাকে। তবে দ্বীপের পূর্ব প্রান্ত এখনও তার গ্রামীণ চরিত্র ধরে রেখেছে।
বিয়ের নাচ
বিয়ের নাচ (নাচের গ্রাম নামেও পরিচিত) ফ্লেমিশ (ডাচভাষী) চিত্রশিল্পী পিটার ব্রুয়েঘল দি এলডার কর্তৃক ১৫৫৬ সালে কাঠের প্যানেলে আঁকা তৈলচিত্র। যেটি বর্তমানে ডেট্রয়েট ইন্সটিটিউট অফ আর্ট এর মিউজিয়াম, ডেট্রয়েট, মিশিগান এ সংরক্ষিত আছে। এটি ঐ ইন্সটিটিউটের পরিচালক দ্বারা ১৯৩০ সালে ইংল্যান্ডে আবিষ্কৃত হয়েছিল এবং ডেট্রয়েটে আনা হয়েছিল।ধারণা করা হয় যে এটি ব্রুগেল দ্বারা অঙ্কিত তিনটি ছবির সেটের একটি। ঐ সেটের বাকি ছবিগুলো হল কৃষকের বিয়ে (১৫৬৭) এবং কৃষকের নাচ (১৫৬৯)।
এই চিত্রে ১২৫০০ জন বিয়ের অতিথিকে চিত্রায়িত করা হয়েছে, যা ছিল রেনেসাঁ যুগের ঐতিহ্য, কনেদের পড়নে ছিল কাল পোশাক এবং পুরুষদের পড়নে কোডপিসেস (নিম্নাঙ্গের উপরে পরিধানযোগ্য এক ধরনের থলিবিশেষ)। পুরো চিত্র জুড়েই ভয়েইউরিসম (ঘনিষ্ঠ আচরণে অংশগ্রহণরত মানুষের উপর গোয়েন্দাগিরি করা) ফোটানো হয়েছে। ঐ সময়ে কর্তৃপক্ষ ও চার্চ কর্তৃক নাচ নিষিদ্ধ ছিল,এবং চিত্রটিকে ঐ সময়ের বাঁধাধরা, যৌনতায় পরিপূর্ণ এবং অসংযত কৃষক সমাজের সমালোচনামূলক এবং রম্য চিত্রাঙ্কন হিসেবে দেখা হয় ।
পটভূমি
পিটার ব্রুয়েঘল দি এলডার 'বিয়ের নাচ' আঁকা শেষ করেন ১৫৬৬ সালে।১৯৩০ সালের ডেট্রয়েট ইন্সটিটিউট অফ আর্ট এর মিউজিয়াম,ডেট্রয়েট, মিশিগান এর পরিচালক উইলিইয়াম আর. ভ্যালেন্টিনার, ১৯৩০ সালে লন্ডনের একটি বিক্রয় প্রদর্শনীতে এই চিত্রকর্মটি আবিষ্কার করার পূর্বে,ধারণা করা হয়েছিল এটি হারিয়ে গেছে।   ভ্যালেন্টিনার এই চিত্রকর্মটি কেনার জন্য ৩৫০৭৫ ডলার পরিশোধ করেছিলেন। এটি এখনও মিউজিয়ামের সংগ্রহে রয়েছে।
কৃষকের বিয়ে (১৫৬৭) এবং কৃষকের নাচ (১৫৬৯) এই দুটি চিত্রকর্মও ব্রুয়েঘল দ্বারা অঙ্কিত,যেগুলোতে একই বিয়ের ধরন এবং উপাদান ব্যবহার করা হয়েছে এবং এ দুটিই ব্রুগেলের পরবর্তী বছরগুলোর একই কালে অঙ্কন করা হয়েছে । এই ছবিগুলোকে ব্রুয়েঘলের অঙ্কনের ত্রয়ী হিসেবে ধরা হয় । তিনটি ছবিতেই পাইপবাদকদের ব্যাগপাইপ বাজাতে দেখা যায়,তাছাড়া ছবিগুলো গর্ব এবং অসারত্ব প্রদর্শন করে,উদাহরণ হিসেবে কৃষকের নাচ (১৫৬৯) ছবিটিতে পাইপবাদকের পাশে বসা পুরুষটিকে তার হ্যাটে ময়ুরের পালক পড়ে থাকতে দেখা যায়
রবার্ট এল. বন নামের একজন লেখক এই তিনটি ছবিকে নৃতাত্ত্বিক চিত্রকর্মের 'চমৎকার উদাহরণ' হিসেবে বর্ণনা করেছেন,এবং বলেছেন যে  এই তিন ধরনের চিত্রকর্ম দ্বারা ব্রুয়েঘল তার সময়ের চিত্রশিল্পী এবং অন্যান্য অনেকে যারা তাকে অনুসরণ করেছে,তাদের কাছে অনন্য হয়ে থাকবেন" । থমাস ক্রেভেন বিয়ের নাচ এর সংক্ষিপ্ত বিবরণ দিয়েছেন এভাবে   ব্রুয়েঘলের অঙ্কিত, অত্যধিক জীবনীশক্তি সহ , অতিভোজনের আনন্দের বেশকয়েকটি উদযাপনের একটি" । চারু ও কারু কলা ইতিহাসবিদ ওয়াল্টার এস গিবসন চিত্রকর্মগুলিকে দেখেন  "অতিভোজনের নিন্দার , নৈতিক বক্তৃতা" এবং যীশুখ্রিস্টের নীতি পরিত্যক্ত চার্চের প্রতীক হিসেবে
বর্ণনা এবং ধরন
চিত্রকর্মটির মানুষদের চলাফেরা দেখায় যে তাদের ব্যবহার অনুপযুক্ত ও গ্রাম্য ভাঁড়ামির একটি ব্যঙ্গচিত্র, কিন্তু একইসাথে উর্বরতা এবং জন্মদানের প্রতিনিধিত্বতার চিত্র উপস্থাপন করা হয়েছে আনন্দদায়ক পদ্ধতিতে । প্রকৃতপক্ষে এই চিত্রটি অস্পষ্টতার একটি মাত্রা তুলে ধরে,যেখানে এটিকে নিম্নস্তরের মানুষদের বাঁধাধরা,যৌনতায় পরিপূর্ণ আচরনের প্রতি আক্রমণ হিসেবে দেখা যায় । ষষ্ঠ শতাব্দীতে,যখন এটি আঁকা হয়েছিলো তখন নাচের ব্যাপারে কঠোর নিয়ম বজায় ছিল এবং কর্তৃপক্ষ ও চার্চ এটিকে সামাজিক পাপ হিসেবে বিবেচনা করত । মানুষেরা তাদের হাত পা নাড়াচাড়া কিংবা উচ্চস্বরে হাসতে পারত না,কারণ অনেক লোক এটিকে কর্কশতা হিসেবে বিবেচনা করত । এই চিত্রকর্মটি উচ্চবিত্তের কঠোর বাঁধা হতে কৃষকদের মুক্তিকে প্রকাশ করে, ঐ সময়ের সামাজিক মানদণ্ডকে না মেনে চলার মাধ্যমে ।
'দক্ষিণের রেনেসাঁর ভোজসভার গানের ধরন' বইয়ের লেখক রবার্ট কুইস্ট বলেছেন যে এই চিত্রকর্মটি 'সাতটি মারাত্মক পাপ ও গুণাবলী' সিরিজের একটি অংশ এবং চিত্রগুলি ব্রুয়েঘলের নৈতিক প্রগাঢ়তা সত্যায়ন করে ।তিনি বলেন 'কৃষকদের জন্য নাচকে নির্দোষ বা স্বাভাবিক মনে হতে পারে,তবে এটি মানব আত্মার প্রতি স্পর্শগ্রাহ্য হুমকি প্রদর্শন করে। কৃষকদেরকে বন্য এবং অবশ হিসেবে উপস্থাপন করতে নাচের কার্যকারিতা নিঃসন্দেহে আহরিত হয়েছে নৈতিক নিন্দা থেকে যা বিশ্বাস করত ঐসময়ের ধর্মীয় ও বেসামরিক কর্তৃপক্ষ অন্যদিকে রে ব্রক ব্রুয়েঘলকে বর্ণনা করেছেন  মদ্যপ,কর্মঠ ফ্লেমিশ কৃষক যার জীবন পূর্ণ ছিল নাচ,গান আর চিত্রকর্ম অঙ্কন দ্বারা - যেগুলোকে তিনি নিছক আনন্দ হিসেবে বিবেচনা করতেন  । এতে এটাই প্রতীয়মান হয় যে ব্রুয়েঘলের, নৈতিক দণ্ডমান এবং চার্চের আরোপিত জীবনমান সম্পর্কে ধারণা থাকা সত্ত্বেও তিনি এই ধরনের উৎসবে আনন্দ উপভোগ করাকে পছন্দ করতেন ।
শিবলী সাদিক
মোঃ শিবলী সাদিক দিনাজপুর জেলার নবাবগঞ্জে জন্মগ্রহণকারী বাংলাদেশের একজন রাজনীতিবিদ। তিনি বাংলাদেশের জাতীয় সংসদের নির্বাচনী এলাকা দিনাজপুর-৬ এর নির্বাচিত সংসদ সদস্য।
প্রারম্ভিক জীবন
শিবলী সাদিক দিনাজপুরের ৬ আসনের সাবেক সাংসদ মোঃ মোস্তাফিজুর রহমান ফিজুর পুত্র।
শিক্ষা জীবন
তিনি ১৯৯৮ সালে আফতাবগঞ্জ বি ইউ উচ্চ বিদ্যালয় থেকে মাধ্যমিক পরীক্ষায় অংশগ্রহণ করেন। এরপর ঢাকা আইডিয়াল স্কুল এ ভর্তি হন উচ্চ মাধ্যমিক পড়াশোনার জন্য। কিন্তু তিনি উচ্চ মাধ্যমিক সহ পরবর্তি পড়াশোনা সম্পন্ন করেন দিনাজপুর আদর্শ কলেজ থেকে।
রাজনৈতিক জীবন
তিনি ২০১৪ সালের দশম জাতীয় সংসদ নির্বাচনে ১১নং আসন দিনাজপুর-৬ থেকে সংসদ সদস্য নির্বাচিত হন। জাতীয় সংসদ নির্বাচনে প্রতিদ্বন্দ্বীতা করার আগে তিনি উপজেলা চেয়ারম্যান ছিলেন।
ব্যক্তিগত জীবন
শিবলী সাদিক বাংলাদেশের বিখ্যাত কণ্ঠশিল্পি সালমা আক্তারকে বিয়ে করেন। তাদের একটি মেয়ে সন্তান আছে। ২০১৬ সালে শিবলী সাদিক ও সালমা আক্তারের বিচ্ছেদ হয়। ২০১৯ সালে তার নির্বাচনী এলাকা হাকিমপুরের মল্লিক বাড়ী মেয়ে খাদিজা শিমুর সাথে ২য় বিবাহ বন্ধনে আবদ্ধ হন। ব্যক্তিগত জীবনে তিনি সাংস্কৃতিমনা একজন ব্যক্তি। কলেজ জীবনে তিনি বিভিন্ন সাংস্কৃতিক কর্মকাণ্ডের সাথে জড়িত ছিলেন।
বিতর্ক
২০২২ সালে শিবলী সাদিক ও তার চাচা, স্বপ্নপুরীর স্বত্বাধিকারী, দেলোয়ার হোসেনের বিরুদ্ধে সাঁওতালদের জমি দখলের অভিযোগ অভিযোগ ওঠে। সাঁওতাল জনগোষ্ঠীর কয়েকজন ব্যক্তি সংবাদ সম্মেলন করে এমপি ও তার চাচার বিরুদ্ধে জাল-জালিয়াতি ও প্রতারণার মাধ্যমে জমি-জমা কেড়ে নেয়া ও জমি ফিরে পেতে চাওয়ায় হত্যার হুমকি দেয়ার অভিযোগ তোলেন। শিবলী সাদিক ও তার চাচার জমি দখলের প্রতিবাদে মানববন্ধন করে সাঁওতালরা। পরবর্তীতে জাতীয় প্রেসক্লাবে ‘সাঁওতালদের জমি ও জীবনরক্ষা আন্দোলন’ সংবাদ সম্মেলন করে শিবলী সাদিকের বিরুদ্ধে জমি দখলের অভিযোগ করে। তবে শিবলী সাদিক জমি দখলের অভিযোগ অস্বীকার করেন।
স্টুয়ার্ট বিনি
স্টুয়ার্ট টেরেন্স রজার বিনি (ಸ್ಟುವರ್ಟ್ ಬಿನ್ನಿ; জন্ম: ৩ জুন, ১৯৮৪) ভারতের কর্ণাটক রাজ্যের বেঙ্গালুরুে জন্মগ্রহণকারী ভারতীয় ক্রিকেটার। ভারত ক্রিকেট দলের পক্ষে একদিনের আন্তর্জাতিকে খেলছেন। দলে তিনি মূলতঃ একজন অল-রাউন্ডার। ঘরোয়া ক্রিকেটে রঞ্জি ট্রফি প্রতিযোগিতায় কর্ণাটকের প্রতিনিধিত্ব করছেন। তিনি ভারতের বিখ্যাত টেস্ট ও একদিনের আন্তর্জাতিকের সাবেক ক্রিকেটার রজার বিনি’র পুত্র।
ব্যক্তিগত জীবন
স্টুয়ার্ট বিনি ব্যাঙ্গালোরে জন্মগ্রহণ করেন ও ফ্র্যাঙ্ক অ্যান্থনি পাবলিক স্কুলে অধ্যয়ন করেন। পরবর্তীতে সেন্ট জোসেফ’স বয়েজ হাই স্কুলে পড়াশোনা শেষ করেন। আইএসিএতে কোচ ইমতিয়াজ আহমেদের অধীনে কোচিং করেন।
ব্যক্তিগত জীবনে বিবাহিত স্টুয়ার্ট বিনি ২০১২ সালে ময়ন্তি ল্যাঙ্গারের সাথে বৈবাহিক সম্পর্কে আবদ্ধ হন।
খেলোয়াড়ী জীবন
ঘরোয়া ক্রিকেটে তিনি কর্ণাটক ক্রিকেট দলের হয়ে অংশ নেন। ইন্ডিয়ান ওয়ার্ল্ড টিম ও ২০০৭ সালের ইন্ডিয়ান ক্রিকেট লীগের টুয়েন্টি২০ প্রতিযোগিতায় হায়দরাবাদ হিরোজ দলের সদস্য ছিলেন বিনি। পরবর্তীতে ২০১০ সালের আইপিএলে মুম্বাইভিত্তিক ইন্ডিয়ান প্রিমিয়ার লীগে মুম্বাই ইন্ডিয়ান্সের পক্ষে অংশগ্রহণ করেন। ২০১১ সালের আইপিএলে রাজস্থান রয়্যালসের সাথে চুক্তিতে আবদ্ধ হন স্টুয়ার্ট।
২০১৩-১৪ মৌসুমে নিউজিল্যান্ড সফরে ভারতীয় দলের অন্যতম সদস্য হিসেবে যান। ২৮ জানুয়ারি, ২০১৪ তারিখে তিনি তার প্রথম একদিনের আন্তর্জাতিকে অংশগ্রহণ করেন।
তুলভা (ম্যাগাজিন)
তুলভা হল ফিনল্যান্ডের হেলসিঙ্কির একটি ফিনিশ ভাষার নারীবাদী পত্রিকা, যা বছরে তিনবার প্রকাশিত হয়। পত্রিকাটি ২০০২ সাল থেকে প্রচারিত হচ্ছে।
দেবস্থল
দেবস্থল পশ্চিম-মধ্য নেপালের রাপ্তী অঞ্চলের সল্যান জেলার একটি গ্রাম উন্নয়ন সমিতি। ১৯৯১ সালে নেপালের আদমশুমারি অনুসারে এর জনসংখ্যা ছিল ২৯৪০ জন এবং খানার সংখ্যা ছিল ৪৯৬ টি।
মালুরাস ল্যাম্বার্টি
ভ্যারিয়েগেটেড ফেইরিরেন, দ্বিপদ নাম মালুরাস ল্যাম্বার্টি, মালুরিডি পরিবারভূক্ত প্যাসারিন জাতের পাখি। সমগ্র অস্ট্রেলিয়া জুড়েই এদেরকে দেখতে পাওয়া যায়। এর চারটি উপপ্রজাতির সন্ধান পাওয়া গেছে। এরা দল বেঁধে ছোট একটি সীমানা নিজেদের জন্য সারাবছর নিয়ন্ত্রণ ও রক্ষা করে।
বর্ণনা
এরা লম্বায় এবং ওজনে । এদের ডানার পাখনা ধূসর বাদামী এবং পেটের পালক ক্রিম সাদা। সকল মালুরিড পাখিদের মধ্যে এদের ডাকই সব থেকে সুরেলা।
বাসস্থান
অস্ট্রেলিয়া মহাদেশের ৯০% এলাকায় এদের দেখা যায়। ঘন সব্জির ক্ষেতে এদের দেখা যায়। এরা পাথুরে এলাকার আকাশিয়া, এরেমোফিলা অথবা লিগনাম গাছ পছন্দ করে।
ক্রফোর্ড উইলিয়ামসন লং
ক্রফোর্ড উইলিয়ামসন লং (Crawford Williamson Long) (নভেম্বর ১, ১৮১৫ - জুন ১৬, ১৮৭৮) একজন মার্কিন শল্যচিকিৎসক ও ওষুধবিজ্ঞানী। তিনি ইথার ভিত্তিক অসাড়তা প্রয়োগে পথিকৃৎ ছিলেন। ক্রফোর্ড লং জর্জিয়ার ম্যাডিসন কাউন্টির ড্যানিয়েলসভিল শহরে জন্ম নেন। তিনি ১৮৩৯ সালে পেনসিলভেনিয়া বিশ্ববিদ্যালয় থেকে এমডি ডিগ্রী লাভ করেন। তিনিই প্রথম ইথারকে অবশকারক হিসেবে ব্যবহার করে শল্যচিকিৎসা সম্পন্ন করেন; তিনি ১৮৪২ সালে একজন রোগীর ঘাড় থেকে টিউমার অপসারণের সময় তিনি এই কাজটি করেছিলেন। তিনি পরবর্তী চার বছর এরকম আরও আটটি অপারেশন করেছিলেন, কিন্তু ১৮৪৯ সালের আগে তিনি এই সাফল্য প্রচার করেননি। ১৮৪৬ সালে মার্কিন দন্ত্যচিকিৎসক উইলিয়াম মর্টন বস্টনে জনসমক্ষে ইথারের অবশকরণ ক্ষমতা প্রদর্শন করেন এবং এর আবিষ্কর্তা হিসেবে সম্মান পান।
সিন্ট-ট্রইডেন্সে ফুটবল ক্লাব
ঘরোয়া ফুটবলে, সিন্ট-ট্রইডেন্সে ভিভি এপর্যন্ত ৫টি শিরোপা জয়লাভ করেছে; যার মধ্যে ৪টি বেলজীয় দ্বিতীয় বিভাগ এবং ১টি বেলজীয় লীগ কাপ শিরোপা রয়েছে।
বাকল্যান্ড বাঁধ
বাংলাদেশে র পুরান ঢাকার বুড়িগঙ্গা নদীর তীরে অবস্থিত বাকল্যাণ্ড বাঁধ একটি তাৎপর্যপূর্ণ স্থাপত্যকীর্তি। ১৮৬৪ সালে ঢাকার তৎকালীন কমিশনার চার্লস থমাস বাকল্যাণ্ড কর্তৃক বাঁধটি নির্মিত হয়।
ইতিহাস
thumb|300px|১৮৮০ সালে বাকল্যান্ড বাঁধের একটি দৃশ্য নদীর দক্ষিণে শহরের কোন সম্প্রসারণ ছিল না, কিন্তু নদীমুখই শহরের প্রধান আনন্দকেন্দ্র ও সবচেয়ে সুন্দর অংশ হিসেবে গড়ে ওঠে। ঢাকায় সবসময়ই নদীর তীরে বসবাস করার প্রবণতা ছিল। যেহেতু এদেশে নদীপথই যোগাযোগের প্রধানতম মাধ্যম ছিল, তাই নদী তীরবর্তী স্থানসমূহ অর্থনৈতিকভাবে গুরুত্বপূর্ণ স্থান হিসেবে বিবেচিত হত এবং নদীগুলো ছিল পানি সরবরাহের প্রধান উৎস। রেলপথ তৈরি হবার পর, পাইপলাইনের মাধ্যমে পানি সরবরাহ এবং বৈদ্যুতিক পাখা ও কুলারের আগমন আবাসিক এলাকা হিসেবে নদীর একেবারে তীরবর্তী জায়গাসমূহের গুরুত্ব কমায়। এসকল উন্নয়নমূলক কার্যক্রমের আগপর্যন্ত ঢাকার অভিজাত ও ধনী নাগরিকেরা বুড়িগঙ্গা নদীর তীরে বসবাস করতেন এবং তাদের অভিজাত বাড়ি ও ভবনগুলো বুড়িগঙ্গার দিকে মুখ করা ছিল। জমিদার, ব্যবসায়ী, বণিকদের আলিশান বাড়িঘর, ইউরোপীয় কর্মকর্তাদের বাসস্থান, অতুলনীয় সৌন্দর্যমন্ডিত লালবাগ কেল্লার অংশবিশেষ, বড় কাটরা ও ছোট কাটরার মত ঐতিহাসিক পুরোনো ভবন, নদীর তীর ঘেঁষে গড়ে ওঠা মসজিদসমূহের গম্বুজ ও মিনারসমূহ ঢাকাকে এমন একটা চেহারা দিয়েছিল যে, পর্যটকেরা যতই এই শহরের নিকটবর্তী হত, দেখে মনে হত শহরটি যেন সমুদ্রের বুক থেকে জেগে ওঠা কোন জাদুর শহর। যদিও নদীটি শহরের জন্য অনেক সমস্যার কারণও ছিল। নদীতে জোয়ার ভাটার প্রভাব ছিল, সুতরাং ভাটার সময় নদীর পানি বহুদূর নেমে গিয়ে কর্দমাক্ত পলিময় উপকূল উন্মুক্ত হয়ে পড়ত, যার ফলে নদী পারাপার অথবা মালবাহী নৌযানসমূহে মালামাল তোলা বা নামানো কঠিন হয়ে পড়ত। থাম্ব|ফরাসগঞ্জ,পুরান ঢাকা
১৮৬৪ সালে ঢাকার কমিশনার হিসেবে চার্লস থমাস বাকল্যাণ্ড ঢাকার কমিশনার হিসেবে নিযুক্ত হন এবং ৫ বছর ধরে এই পদে সাফল্যের সাথে দায়িত্ব পালন করেন। শাহজাদা আজিমুশশান বুড়িগঙ্গার তীরে, লালবাগ কেল্লা হতে ৪০০ গজ দূরে পোশত নামক স্থানে নিজের জন্য একটি প্রাসাদ গড়েছিলেন। সেই প্রাসাদ আজকের দিনে নদীগর্ভে বিলীন হয়ে গেলেও, এর সীমানা প্রতিরক্ষা বাঁধ বহুদিন পর্যন্ত দৃশ্যমান ছিল। বাঁধটি সোজা ডানদিকে অগ্রসর হয়ে বাবুবাজার খালে গিয়ে শেষ হয়েছে। নদীতে নৌকা নিয়ে যাবার সময় এটা পরিষ্কার দেখা যায়। রেনেলের মতে, ১৭৬৫ সালে বাঁধটি উত্তর-পূর্ব থেকে দক্ষিণ-পশ্চিমের দিকে চার মাইল সম্প্রসারিত হয়। যদিও মুঘল আমলেই বুড়িগঙ্গার তীরে বাঁধ নির্মিত ছিল, বাকল্যাণ্ডই প্রথম ব্যক্তি যিনি বাঁধের উপরে ধাতব রাস্তা নির্মান করেন। এভাবেই নদীর তীরবর্তী বাঁধের এই জায়গাটি বাকল্যাণ্ড বাঁধ হিসেবে পরিচিতি পায়, যা কিনা ফরাশগঞ্জ (ফরাসিদের শহর) থেকে বাবুবাজার পর্যন্ত এক মাইল লম্বা ছিল।
১৮৬৪ সালে নদীর তীরকে ভাঙন ও ক্ষয় থেকে রক্ষা, ভাটার সময় অধিক পলিবাহিত কর্দমাক্ত উপকূল গঠন প্রতিরোধ এবং নদীঘাটে যাত্রীবাহী ও মালবাহী নৌযানসমূহের চলাচল সহজ করার জন্য বাকল্যাণ্ড শহরের দক্ষিণ প্রান্তে নদীর তীর ধরে বাঁধ নির্মানের পরিকল্পনা হাতে নেন। এছাড়াও নদীর তীরকে সৌন্দর্যমন্ডিত করা ও আনন্দময় হাঁটাচলার সুবিধার জন্য বাঁধের পিছনে পায়ে চলা রাস্তা নির্মাণের পরিকল্পনাও করেন। এই পরিকল্পনা অনুযায়ী তিনি শহরের প্রভাবশালী ও গণ্যমান্য ব্যক্তিদের সাথে আলোচনায় বসেন, তাদেরকে এই বাঁধ নির্মানের কার্যক্রমের সুফল সম্পর্কে বুঝিয়ে বলেন এবং বলেন তিনি এই কার্যক্রমের জন্য প্রয়োজনীয় তহবিল চান। প্রাথমিকভাবে বাকল্যাণ্ড এই বাঁধ নির্মাণের তহবিল সংগ্রহ করেন ঢাকার সুপ্রতিষ্ঠিত এবং ধনী শ্রেণীর লোকদের নিকট থেকে, যাদের মাধ্যে খাজা আব্দুল গণি, ভাওয়ালের রাজা কালীনারায়ণ রায়, জগন্নাথ রায়চৌধুরী এবং মোহিনীমোহন দাস উল্ল্যেখযোগ্য। নাজির হোসাইন তার বই "কিংবদন্তির ঢাকা" তে ভুট্টো হাজি কেও অন্যতম দাতা হিসেবে উল্ল্যেখ করেছেন। বাকল্যাণ্ড ৬৫,০০০ টাকা সংগ্রহ করে কাজ শুরু করেন, যদিও অনেকের মতে, তিনি তার ৫ বছরের মেয়াদে কাজ শেষ করে যেতে পারেননি। খুব সম্ভবত পরবর্তী কমিশনার সিমসন এসে বাকল্যাণ্ড বাঁধের কাজ সমাপ্ত করেন। এটা কথিত আছে, বাকল্যাণ্ড যে তহবিল সংগ্রহ করেছিলেন যা বাঁধ নির্মাণের জন্য যথেষ্ট ছিল না। সে কারণে তার উত্তরসূরী সিমসন স্থানীয়ভাবে আরো ১০,০০০ টাকা তহবিল সংগ্রহ করেন এবং কাজ চলমান রাখতে খাজা আব্দুল গণি থেকে আরো ৮,০০০ টাকা ঋণ গ্রহণ করেন। এরপরেও আর্থিক সংকট রয়ে যায়। এটা দেখে খাজা আব্দুল গণি আরো ২,০০০ টাকা অনুদান হিসেবে প্রদান করেন এবং আরো ২,০০০ টাকা মোহিনীমোহন দাশের নিকট থেকে কর হিসেবে নেয়া হয়। হৃদয়নাথ মজুমদারের আত্মজীবনী হতে আরো কিছু তথ্য পাওয়া যায়। তার বর্ণনানুসারে, নির্মাণের প্রথম বছরে রাস্তাটি তৈরি হয় নর্থব্রুক হল থেকে ওয়াইজ ঘাট পর্যন্ত। পরের বছর তা তৈরি হয় রূপলাল হাউজ থেকে বাদামতলী ঘাট পর্যন্ত। পূর্বাংশের কাজ সম্পন্ন হয় রূপলাল দাশের অনুদানে এবং পশ্চিমাংশের কাজ সম্পন্ন হয় নওয়াব আব্দুল গণির অনুদানে। মাঝের অংশটি সম্পন্ন হয় সরকারি অর্থায়নে। থাম্ব|320x320পিক্সেল|নর্থব্রুক হল, ঢাকা ০৯
স্থাপত্যশৈলীতে তাৎপর্য
শুধুমাত্র উনবিংশ শতকই নয় বরং বিংশ শতকের গোড়ার দিকেও বাকল্যাণ্ড বাঁধ ছিল শহরবাসীদের বিনোদন ও অবসরে আনন্দের জন্য অন্যতম পছন্দের জায়গা। তৎকালীন মধ্যবিত্ত সমাজের ঘোরাঘুরির জন্য জায়গাটি অত্যন্ত আকর্ষণীয় ছিল, সি টি বাকল্যাণ্ডের দায়িত্ব পালনকালে সরকারী উদ্যোগে ঢাকায় বহু ভবন ও গুরুত্বপূর্ণ স্থাপনা তৈরি হয়। প্রকৃতপক্ষে তাঁর বিদায়ের সময়, ঢাকার মুসলিম, হিন্দু, আরমেনীয় ও ইংরেজদের নিকট থেকে তাঁকে একটি "স্বীকৃতি সনদপত্র" দেয়ার প্রস্তাব করা হলেও এ ধরনের কাজে সরকারি অনুমতি নেই বলে তিনি তা গ্রহণ করতে পারেন নি। বাকল্যাণ্ড বাঁধ ঢাকাবাসীর জন্য তখনকার দিনে নতুন একটি সম্মিলনী স্থান হয়ে ওঠে, কারণ এখান থেকে নদীর দৃশ্য তাদের জন্য অত্যন্ত উপভোগ্য ছিল। হৃদয়নাথ মজুমদারের আত্মজীবনী থেকে জানা যায়, প্রাথমিকভাবে বসার জন্য এখানে ১২ টি লোহার বেঞ্চ বসানো হয়েছিল, কিন্তু জনগণের ভীড় বেড়ে যাওয়ায় সেগুলো যথেষ্ট না হওয়াতে আরো ৮ টি বেঞ্চ যুক্ত করা হয়। বাকল্যাণ্ড বাঁধে ভ্রমণের ভীড় এটাই প্রমাণ করে তখনকার দিনে এই জায়গাটি অত্যন্ত স্বাস্থ্যকর জায়গা ছিল, এমনকি আজ ৩০০ বছর পরও জায়গাটি স্থানীয় জনগণের মিলনমেলা হিসেবে ব্যবহৃত হয়ে আসছে। বাঁধ নির্মিত হবার পর বাঁধ সংলগ্ন এলাকাটি একটি অভিজাত এলাকায় পরিণত হয় এবং জমিদার শ্রেণীর লোকেরা এই বাঁধের আশেপাশের এলাকায় তাদের প্রাসাদপোদম বাড়িঘর নির্মাণ শুরু করে। বাঁধটির মূলভিত্তি নির্মিত হয়েছিল পাথর দ্বারা এবং এর উপরিভাগ ছিল ইট দিয়ে নির্মিত। সদরঘাটের নিকটে নদীর তীরবর্তী একটি অংশ সবুজ ঘাসে মোড়ানো হয়েছিল, যেটা পরবর্তীতে একটি ক্ষুদ্র উদ্যানে রূপ নেয়। এখানে সরকারী গুরুত্বপূর্ণ কর্মকর্তারা এসে স্টীমার থেকে নামতেন অথবা বিকালের পর স্থানীয় কোন সংগীত দল জনগণের বিনোদনের জন্য গানবাজনা করত। এই উদ্যানের মত জায়গাটি শহরের আরেকটি আকর্ষণ হয়ে ওঠে, যা ছিল খুবই উপকারী এবং জায়গাটি ব্যস্ততম নদীপথের দৃষ্য উপভোগ করতে করতে হাঁটার মত সুন্দর জায়গা হয়ে ওঠে, যেখানে লোকেরা নদীর মিষ্টি বাতাস উপভোগ করতে বিকালে বা সন্ধ্যায় ঘুরতে আসতে পারত।
বর্তমান অবস্থা
১৯০০ সালের প্রথম দিকেও বাকল্যাণ্ড বাঁধ ঢাকার নদী তীরবর্তী একটি অভিজাত এলাকা ছিল, কিন্তু এটি আজ তার জৌলুশ হারিয়েছে। ভারতের বিশিষ্ট রাষ্ট্রবিজ্ঞানী পার্থ চ্যাটার্জি ২০০২ সালে একে ঢাকার অন্যতম সংকীর্ণ রাস্তা হিসেবে বর্ণনা করেন, "পথচারীরা অত্যন্ত ধীরগতিতে আবর্জনার স্তুপের মধ্য দিয়ে হেঁটে যাচ্ছে, সবজি ও ফলওয়ালাদের সাথে রাস্তায় দাঁড়িয়ে দরদাম করছে, রাস্তার উপরে অস্ংখ্য রিকশার সারি, নদীর এক পাশে কুৎসিত দেয়াল উঠে গিয়ে নদীর দৃশ্য দেখতে বাঁধা দিচ্ছে এবং দৃষ্টিসীমানায় কোন গাছগাছালির দেখা মেলে না। এসব দেখে কল্পনা করাও কষ্ট, একসময় এই রাস্তাটি তৈরি হয়েছিল শহরের সবচেয়ে আকর্ষণীয় নদী তীরবর্তী প্রশস্ততম রাস্তা হিসেবে।" আইয়ুব খানের শাসনামলে, ১৯৬৩ সালে বাঁধের কর্তৃত্ব স্থানীয় জনগণ থেকে সরকারের হাতে চলে যায়, বাঁধের রক্ষণাবেক্ষণ ও সৌন্দর্য আরো ক্ষতিগ্রস্ত হতে শুরু করে।
দেটস লাইফ! (অস্ট্রেলীয় ম্যাগাজিন)
দেটস লাইফ! (সংক্ষেপে টিএল! ) হল আরে মিডিয়ার একটি অস্ট্রেলীয় বিনোদন এবং জীবনচর্চা সাপ্তাহিক ম্যাগাজিন। এটি একই শিরোনামের ইউনাইটেড কিংডম ম্যাগাজিন প্রকাশনার সাথে সম্পর্কিত নয়, যা বাউয়ার মিডিয়া গ্রুপ দ্বারা প্রকাশিত হয়। টিএল! এটি একটি বাস্তব-ভিত্তিক ম্যাগাজিন, যার বেশিরভাগ গল্প এর পাঠকদের লেখা পাশাপাশি ধাঁধা, রেসিপি, স্বাস্থ্য, সৌন্দর্য এবং ফ্যাশন পরামর্শ রয়েছে।
ম্যাগাজিনটি "হাউ আই সারভাইভড" শিরোনামের একটি পডকাস্টও তৈরি করে।
নারায়ণপুর ইউনিয়ন
নারায়ণপুর ইউনিয়ন নামে বাংলাদেশে মোট ৬টি ইউনিয়ন রয়েছে। যথা:
ওমর খৈয়াম (গড়)
ওমর খৈয়াম (গড়) ওমর খৈয়াম হল চন্দ্রের প্রভাবের একটি গর্ত যা চাঁদের পৃষ্ঠের উত্তর-পশ্চিম অংশের ঠিক বাইরে অবস্থিত, পৃথিবী থেকে অনেক দূরে অবস্থিত। এটি ভূপৃষ্ঠের এমন একটি অঞ্চলে অবস্থিত, যা কখনো কখনো লিব্রেশনের (যুদ্ধের) কারণে পৃথিবীর দৃষ্টিতে আনা হয় এবং অনুকূল আলোর পরিবেশে এটি এক প্রান্ত থেকে দেখা যায়। যাইহোক, এই ধরনের পরিবেশ-পরিস্থিতিতে খুব বেশি বিস্তারিত দেখা যায় না, এবং গর্তটি কক্ষপথ থেকে সবচেয়ে ভালভাবে দেখা যায়।
এই বৈশিষ্ট্যটি পোকজোবাটের পশ্চিমের বড় প্রাচীর ঘেরা সমতল প্রান্তে অবস্থিত এবং ওমর খৈয়ামের উত্তর-পশ্চিম প্রান্তটি জেসিগমন্ডি গর্ত দিয়ে ঢাকা। ওমর খৈয়ামের ভেতরের মেঝেটির পূর্ব-দক্ষিণ-পূর্ব অংশটি ছোট এবং ছোট গর্ত  দিয়ে ঢাকা।ভেতরের মেঝেটির  বাকি অংশ এই গর্তের পশ্চিমে বাইরের রিমের সাথে সংযুক্ত, একটি রিজ দ্বারা অর্ধেক ভাগ করা হয়েছে, যা ওমর খৈয়ামকে একাধিক বিভাজিত প্রভাবের সমন্বয়ে গঠিত একটি গঠনের চেহারা দেয়।
ওমর খৈয়ামের বাইরের অংশটি মারাত্মকভাবে ক্ষয়িত এবং দক্ষিণ-পূর্ব দিকে বিশাল ব্যবধান রয়েছে। একটি ছোট গর্ত পশ্চিম দিকের রিমকে ছাপিয়ে গেছে এবং একাধিক ছোট গর্ত ভিতরের পার্শ্ব এবং অংশগুলোকে চিহ্নিত করে। দক্ষিণ-পশ্চিমের মেঝের অংশ অন্য জায়গার তুলনায় কিছুটা মসৃণ।
পার্সিয়ান গণিতবিদ এবং জ্যোতির্বিজ্ঞানী ওমর খৈয়ামের সম্মানে এই গর্তটির নামকরণ করা হয়েছিল(ওমর খৈয়াম)।
তথ্যসূত্র
তথ্য বিবরণী
মাদুর
এর ব্যবহারের পরিসীমার মধ্যে রয়েছে:
জিম্বাবুয়ের টেস্ট ক্রিকেটারদের শতরানের তালিকা
ক্রিকেট খেলায় সেঞ্চুরি বুঝাতে একজন ব্যাটসম্যানের এক ইনিংসে ১০০ বা তদূর্ধ্ব রান সংগ্রহ করাকে বুঝায়। মার্চ, ২০১৬ সাল পর্যন্ত সর্বমোট ১৯জন জিম্বাবুয়ের ক্রিকেটার টেস্ট ক্রিকেটে এ কৃতিত্ব অর্জন করেছেন। তন্মধ্যে ডেভিড হটন সর্বোচ্চ ২৬৬ রান করেছেন। কোন খেলোয়াড়ই ত্রি-শতক হাঁকাতে পারেননি।
সোলতান
সোলতান বিংশ শতাব্দীর প্রথমার্ধে ভারত উপমহাদেশে প্রকাশিত একটি পত্রিকা।
প্রকাশকাল
কলকাতায় ১৯২৬ সালে এই পত্রিকা প্রকাশিত হয়। ১৯২৮ সাল পর্যন্ত পত্রিকা চালু ছিল। তবে ইতিপূর্বে ১৯০৩ থেকে ১৯০৪ সাল পর্যন্ত সাপ্তাহিক পত্রিকা হিসেবে সোলতান প্রকাশিত হয়েছে।
মুসলিম সমাজে ভূমিকা
প্রখ্যাত পণ্ডিত ও রাজনীতিবিদ মনিরুজ্জামান ইসলামাবাদী ছিলেন পত্রিকার সম্পাদক। ইসমাইল হোসেন সিরাজী ও আশরাফ আলি খান পত্রিকার সাথে যুক্ত ছিলেন।
বানানরীতি
সোলতান পত্রিকায় আরবি সিন (আরবি:س) হরফের প্রতিবর্ণীকরণের ক্ষেত্রে বাংলা ছ হরফ ব্যবহৃত হত। আরবি-ফার্সি হরফ বাংলায় প্রতিবর্ণীকরণ হুবহু সম্ভব না হওয়ায় মনিরুজ্জামান ইসলামাবাদীও এই মত সমর্থন করতেন।
শাহজিবাজার রেলওয়ে স্টেশন
শাহজিবাজার রেলওয়ে স্টেশন বাংলাদেশের সিলেট বিভাগের হবিগঞ্জ জেলার মাধবপুর উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। এসময় কুমিল্লা-আখাউড়া-শাহবাজপুর লাইনের স্টেশন হিসেবে শাহজিবাজার রেলওয়ে স্টেশন তৈরি করা হয়।
পরিষেবা
শাহজিবাজার রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
এ কে এম আবু জাহিদ
এ কে এম আবু জাহিদ বাংলাদেশের কুমিল্লা জেলার রাজনীতিবিদ ও কুমিল্লা-৯ আসনের সাবেক সংসদ সদস্য।
প্রাথমিক জীবন
এ কে এম আবু জাহিদ কুমিল্লা জেলায় জন্মগ্রহণ করেন।
রাজনৈতিক জীবন
এ কে এম আবু জাহিদ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কুমিল্লা-৯ আসন থেকে সংসদ সদস্য নির্বাচিত হন।
রামনারায়ণপুর ইউনিয়ন
রামনারায়ণপুর বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
আয়তন
রামনারায়ণপুর ইউনিয়নের আয়তন ১২.১৪ বর্গ কিলোমিটার।
প্রশাসনিক কাঠামো
রামনারায়ণপুর ইউনিয়ন চাটখিল উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী রামনারায়ণপুর ইউনিয়নের স্বাক্ষরতার হার ৬৫.০%। এ ইউনিয়নে ২টি মাধ্যমিক বিদ্যালয়, ১টি মাদরাসা এবং ৮টি সরকারি প্রাথমিক বিদ্যালয় রয়েছে।
শিক্ষা প্রতিষ্ঠান
প্রাথমিক বিদ্যালয়
মাধ্যমিক বিদ্যালয়
আলিয়া মাদরাসা
কওমি মাদরাসা
উল্লেখযোগ্য ব্যক্তি
সাবেক চেয়ারম্যান, ন্যাশনাল আওয়ামী পার্টি। চেয়ারম্যান, বাংলাদেশ সরকারি কর্ম কমিশন।
যোগাযোগ ব্যবস্থা
চাটখিল উপজেলা হতে সিএনজি অথবা রিক্সা যোগে সহজেই ইউপি কমপ্লেক্সে আসা যায়।
খাল ও নদী
খাল ও নদীর তালিকা
হাট-বাজার
হাট-বাজারের তালিকা
জনপ্রতিনিধি
বর্তমান পরিষদ
প্রাক্তন চেয়ারম্যানগণের তালিকা
মু. আবুল কাসেম
'''মু. আবুল কাসেম''' (জন্ম: ১৯৫৩) একজন বাংলাদেশী কৃষিবিদ। তিনি বাংলাদেশ কৃষি বিশ্ববিদ্যালয়ের (বাকৃবি) কৃষি সম্প্রসারণ শিক্ষা বিভাগের অধ্যাপক এবং দিনাজপুরের হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) সাবেক উপাচার্য।
প্রাথমিক জীবন ও শিক্ষা
মু. আবুল কাসেম ১৯৫৩ সালে লালমনিরহাটের হাতীবান্ধা উপজেলার আরাজী শেখ সুন্দর গ্রামে জন্মগ্রহণ করেন।
তিনি বাংলাদেশ কৃষি বিশ্ববিদ্যালয় থেকে ১৯৭৪ সালে বি.এসসি. এজি. (অনার্স) ও ১৯৭৫ সালে একই বিশ্ববিদ্যালয়ের কৃষি সম্প্রসারণ শিক্ষা বিভাগ থেকে এমএসসি (এজি এক্সস্ট এড) ডিগ্রি লাভ করেন। ১৯৮৬ সালে তিনি যুক্তরাজ্যের রিডিং বিশ্ববিদ্যালয় থেকে পিএইচডি ডিগ্রি অর্জন করেন।
সম্প্রসারণ শিক্ষা, প্রশাসন ও তদারক বিষয়ের উচ্চতর প্রশিক্ষণের জন্য ১৯৭৯ সালে তিনি যুক্তরাষ্ট্রের উইসকাসিন বিশ্ববিদ্যালয়ে গমন করেন। ১৯৯৭ থেকে ১৯৯৮ সাল পর্যন্ত তিনি জাপান সোসাইটি ফর দ্যা প্রমোশন অব সাইন্স (জেএসিপএস) ফেলোশিপ নিয়ে জাপানের হিরোশিমা বিশ্ববিদ্যালয়ে পোস্ট ডক্টরাল গবেষণা সম্পাদন করেন।
কর্মজীবন
আবুল কাসেম ১৯৭৮ সালে বাংলাদেশ কৃষি বিশ্ববিদ্যালয়ের গ্রাজুয়েট ট্রেনিং ইনস্টিটিউটে প্রভাষক এবং ১৯৮১ সালে কৃষি সম্প্রসারণ শিক্ষা বিভাগে সহকারী অধ্যাপক হিসেবে যোগদান করেন। ১৯৮৮ সালে তিনি সহযোগী অধ্যাপক এবং ১৯৯৩ সালে অধ্যাপক পদে পদোন্নতি লাভ করেন।
এছাড়া আর্থ সামাজিক, যোগাযোগ, প্রশাসন, জেন্ডার ডেভেলপমেন্ট ও উচ্চ শিক্ষার মানোন্নয়ন প্রভৃতি বিষয়ে তিনি ১৫টি সংস্থায় পরামর্শক হিসেবে কাজ করেন।
মু. আবুল কাসেম ২০১৭ সালের ১ ফেব্রুয়ারি পরবর্তী চার বছরের জন্য হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ পান এবং ২ ফেব্রুয়ারি অনুষ্ঠানিকভাবে বিশ্ববিদ্যালয়টির উপাচার্যের দায়িত্বভার গ্রহণ করেন।
গবেষণাকর্ম ও প্রকাশনা
কাসেম দুইটি পাঠ্যপুস্তক প্রকাশ করেছেন। আরও কমপক্ষে ৭টি সংকলিত বইয়ে তার লেখা প্রকাশিত হয়েছে। দেশীয় ও আন্তর্জাতিক জার্নালে তিনি ১৭৫টির অধিক গবেষণা নিবন্ধ প্রকাশ করেছেন। এছাড়া তার ২৫টি গবেষণামূলক টেকনিক্যাল রিপোর্ট প্রকাশিত হয়েছে।
তিনি বিশ্বব্যাংক, ব্রিটিশ কাউন্সিল, ডিএফআইডি (ইউকে), ওয়ার্ল্ড-ফিশ সেন্টার, এএআইডিএ অস্ট্রেলিয়ার আর্থিক সহায়তায় ১৫টি গবেষণা প্রকল্পের মুখ্য গবেষক হিসেবে গবেষণাকর্ম সম্পাদন করেন। মোট ১২ জন শিক্ষার্থী সরাসরি তার তত্ত্বাবধানে পিএইচডি ও অর্ধশতাধিক শিক্ষার্থী এমএস ডিগ্রি অর্জন করেন।
মু. আবুল কাসেম বাংলাদেশ জার্নাল অব এক্সটেনশন এবং প্রগ্রেসিভ এগ্রিকালচারিস্ট জার্নাল এর সম্পাদক হিসেবে দায়িত্ব পালন করেন।
সেমিনার, সিম্পোজিয়াম, কনফারেন্স ও ওয়ার্কশপ ও অন্যান্য শিক্ষা কার্যক্রমে সক্রিয় অংশগ্রহণের জন্য তিনি যুক্তরাষ্ট্র, যুক্তরাজ্য, কানাডা, ব্রাজিল, অস্ট্রেলিয়া, জার্মানি, জাপান, নেদারল্যান্ড, ফিনল্যান্ড, দক্ষিণ কোরিয়া, মালয়েশিয়া, সিঙ্গাপুর, থাইল্যান্ডসহ ২০টির বেশি দেশ ভ্রমণ করেছেন।
মোহাম্মদ আবুল কালাম
মোহাম্মদ আবুল কালাম বাংলাদেশের নোয়াখালী জেলার রাজনীতিবিদ ও তৎকালীন নোয়াখালী-১০ আসনের সাবেক সংসদ সদস্য।
প্রাথমিক জীবন
মোহাম্মদ আবুল কালাম নোয়াখালী জেলায় জন্মগ্রহণ করেন।
রাজনৈতিক জীবন
মোহাম্মদ আবুল কালাম ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন নোয়াখালী-১০ আসন থেকে সংসদ সদস্য নির্বাচিত হন।
দুবাই ক্রিক টাওয়ার
দুবাই ক্রিক টাওয়ার (برج خور دبي) হচ্ছে দুবাই, সংযুক্ত আরব আমিরাত-এ নির্মাণাধীন একটি পর্যবেক্ষণ টাওয়ার, যেটির প্রারম্ভিক খরচ এইডি ৩.৬৭ বিলিয়ন বা ইউএস ১ বিলিয়ন এবং ধারণা করা হচ্ছে ২০২১ সালে এটির নির্মাণ কাজ শেষ হবে। এই টাওয়ারটি প্রথমে 'দুবাই ক্রিক হারবারে 'টাওয়ার'' নামে পরিচিত ছিল।
নির্মাণ সমাপ্তির পরে, এটি টোকিও স্কাইট্রিকে অতিক্রম করে বিশ্বের সবচেয়ে লম্বা টাওয়ার হয়ে উঠবে।
ধারণা
প্রকল্পটিতে কাজ করে এমন প্রকৌশল সংস্থা বলেছে যে দুবাইয়ের নতুন লম্বা টাওয়ারটি তার শিখর থেকে 'আলোকবর্তিকা' নির্গত করবে। শীর্ষে একটি ডিম্বাকৃতির কুঁড়ি থাকবে, যেখানে দ্য পিনাকল কক্ষ সহ দশটি পর্যবেক্ষণ ডেক থাকবে, প্রকৌশল সংস্থা অরকন এর একটি বিবৃতি অনুসারে যা শহরটির ৩৬০ ডিগ্রী দৃশ্য দেখার সুযোগ করে দিবে, স্পানিস স্থপতি সান্তিয়াগো কালাট্রাবা এই প্রজেক্টের সঙ্গে কাজ করবেন। "ক্রিক হারবার টাওয়ার ঘিরে গড়ে তোলা হয়েছে ‘ক্রিক হারবার সিটি’। যেখানে সব বহুতলই সুউচ্চ। এই শহরে আবাসন তৈরি করা হয়েছে, যেখানে প্রায় ৪ লাখ ৭০ হাজার মানুষের বসবাস করার সুযোগ থাকছে৷ ক্রিক হারবার সিটির মধ্যমণি হয়ে দাঁড়িয়ে থাকবে ক্রিক টাওয়ারটি। এতে ৩৬০ ডিগ্রি দেখার সুবিধা সম্পন্ন মিনার আকৃতির এই ভবনটি শক্ত ও বলিষ্ঠ তার দিয়ে মাটির সঙ্গে সংযুক্ত থাকবে। এই আকাশচুম্বী কাঠামোটির ডিজাইন লিলি ফুল এবং ঐতিহ্যগত আরব মিনার দ্বারা অনুপ্রাণিত হয়েছে। দুবাই ক্রিক টাওয়ারটি দুবাই ক্রিকের আশেপাশে একটি সাইটে নির্মিত হবে, যা রাস আল খোর জাতীয় বন্যপ্রাণী অভয়ারণ্যের কাছে অবস্থিত একটি জলপ্রপাত এলাকা। দুবাই ক্রিক হারবারের জায়গাটি বুর্জ খলিফার ৮ কিলোমিটার পূর্বে অবস্থিত। দুবাই ক্রিক টাওয়ারটি প্রধানত পর্যবেক্ষণ ডেক বা স্কাই গার্ডেন হিসেবে জন্য ব্যবহার করা হবে। এবং এর ২০টি তলায় থাকবে হোটেল এবং রেস্টুরেন্ট, এবং এমনকি বাসস্থানও। শীর্ষে অ্যান্টেনা সম্প্রচারের জন্য ব্যবহার করা হবে। দুবাই ক্রিক টাওয়ারের সবচেয়ে আলাদা বৈশিষ্ট্য হল কেবল তারের অ্যারে, যা লিলি পাতার ফিতা দ্বারা অনুপ্রাণিত হয়েছিল। এই মজবুত তারগুলি টাওয়ারের দুই পাশে মাটির উপর ছড়িয়ে থাকা নোঙ্গরগুলির সাথে সংযুক্ত থাকবে, যা এটিকে ১৩০০ মিটারের উপরে নির্মিত এই টাওয়ারটিকে আরও স্থিতিশীল এবং নিরাপদ রাখবে। তারের অ্যারের পাশাপাশি, টাওয়ারটি নিজেই মিনারের অনুরূপ, যা ইসলামী স্থাপত্যের একটি কাঠামো এবং বৈশিষ্ট্য, যা বহু মসজিদের নির্মানে দেখা যায়।
হানতারো নাগাওকা
thumb|টোকিওর বিজ্ঞান জাদুঘরে নাগাওকার ত্রাণ নাগাওকা হানতারো (জাপানি ভাষায়: 長岡 半太郎, ইংরেজি ভাষায়: Nagaoka Hantarō) (১৫ই আগস্ট, ১৮৬৫ - ১১ই ডিসেম্বর, ১৯৫০) ছিলেন বিখ্যাত জাপানী পদার্থবিজ্ঞানী এবং জাপানে পদার্থবিজ্ঞান শিক্ষা ও গবেষণার অগ্রদূত। তিনি জাপানের মেইজি যুগের প্রথম দিককার একজন গুরুত্বপূর্ণ ব্যক্তিত্ব সেদেশে বিজ্ঞানের প্রসারে যার উল্লেখযোগ্য ভূমিকা ছিল। তিনি জার্মানির ইউনিভার্সিটি অফ মিউনিখ-এ পড়াশোনা করতে গিয়েছিলেন সেসময় মিউনিখে অধ্যয়নরত লুডভিগ বোলৎসমানের লেকচার শুনতে। তার বেশ কিছু চিঠি থেকে বোলৎসমানের শিক্ষকতা জীবন সম্পর্কে জানা যায়।
তিনি ১৯০৪ সালে পরমাণুর গঠনের একটি অনুকল্প প্রস্তাব করেছিলেন যা পরে ভুল প্রমাণিত হয়েছিল। তিনি বলেছিলেন পরমাণুর গঠন শনি গ্রহ এবং তার বলয়গুলোর মত। এ থেকে ভবিষ্যদ্বাণী করেছিলেন যে, পরমাণুর কেন্দ্রে অনেক ভারী একটি নিউক্লিয়াস থাকবে যেমন বলয়গুলোর কেন্দ্রে অনেক ভারী শনি গ্রহ আছে, আর নিউক্লিয়াসের চারদিকে ইলেকট্রন স্থির-তড়িৎ বলের কারণে ঘুরতে থাকবে যেমন বলয়গুলো মহাকর্ষ বলের কারণে শনির চারদিকে ঘোরে। আধুনিক পরমাণু মডেলের অন্যতম প্রস্তাবক আর্নস্ট রাদারফোর্ড ১৯১১ সালে তার বিখ্যাত পরমাণু মডেলে এই দুটি ভবিষ্যদ্বাণীকেই সমর্থন করেছিলেন। তিনি তার গবেষণাপত্রে নাগাওকার কথা উল্লেখও করেছিলেন। কিন্তু রাদারফোর্ড এবং নাগাওকা কারও তত্ত্বই বর্তমানে আর পুরোপুরি গ্রহণযোগ্য নয়। কারণ, শনির বলয়ের কোন আধান নেই, কিন্তু ইলেকট্রনের আধান রয়েছে। নাগাওকা নিজেই অবশ্য তার ভুল বুঝতে পেরে ১৯০৮ সালে তার অনুকল্পটি বর্জন করেছিলেন।
ওয়ারিনা হুসেন
ওয়ারিনা হুসেন একজন আফগান মডেল এবং অভিনেত্রী যিনি বলিউড ইন্ডাস্ট্রিতে কাজ করছেন।
জীবনী
তার জন্ম ১৯৮৬ সালের ২৩ ফেব্রুয়ারি আফগানিস্তানের কাবুলে।তার মা  আফগান  এবং পিতা  ইরাকি। তিনি মায়ের সাথে ১২-১৩ বছর বয়সে ভারতে আসার আগে  যুক্তরাষ্ট্রে বেড়ে ওঠেন। তিনি সেখানে তার মডেলিং ক্যারিয়ার শুরু করেছিলেন। ২০১৭ সালে নিউইয়র্ক ফিল্ম একাডেমীতে  এক বছর অভিনয়ের উপর গ্রাজুয়েট করেন।
পেশা
২০১৩ সালে নিউ দিল্লিতে তিনি মডেলিং শুরু করেন। তিনি ২০১১ সালের ৫ অক্টোবর মুক্তি পাওয়া লাভযাত্রী সিনেমায় আয়ুষ শর্মা (সালমান খানের শ্যালক) এর সাথে সালমান খানের প্রযোজনায় আত্মপ্রকাশ করেছিলেন। তিনি ভারতীয় গায়ক ও র‍্যাপার বাদশা (র‍্যাপার) এর  মিউজিক ভিডি 'সি মুভ ইট লাইক'তে কাজ করেন। ২০১৮ সালের ডিসেম্বর থেকে ২০১৯ সালের ২৪ ডিসেম্বর পর্যন্ত দাবাং ৩ চলচ্চিত্রের 'মুন্না বদনাম হুয়া' গানে এবং অভিনেতা করণ দেওল (ধর্মেন্দ্রের নাতি) এর সাথে একটি চলচ্চিত্র তৈরিতে ছিলেন। এছাড়া তিনি নাইনটি নাইন সংস,দ্য ইনকমপ্লিট ম্যান এ অভিনয় করেছেন।
সাধবা
সাধবা (বা সাধব ) ( ସାଧବ)-রা ছিলেন কলিঙ্গ অঞ্চলের প্রাচীন নাবিক। প্রাচীন ভারতের কলিঙ্গ অঞ্চল আধুনিক ভারতের ওড়িশা রাজ্যের অন্তর্ভুক্ত। সাধবারা বাণিজ্য পরিচালনার জন্য বোইটাস নামক বিশেষ জাহাজ ব্যবহার করে দক্ষিণ-পূর্ব এশিয়ার মতো দূরবর্তী দেশগুলিতে জলপথে গমন করত।
কার্তিক পূর্ণিমার প্রথম প্রহর (অক্টোবর এবং নভেম্বরের পূর্ণিমার দিন) -কে সাধবারা তাদের দীর্ঘ যাত্রা শুরু করার জন্য একটি শুভ উপলক্ষ বলে বিবেচিত করতেন। নারকেল, মাটির পাত্র, চন্দন, কাপড়, চুন, চাল, মশলা, লবণ, লবঙ্গ, কুমড়া, রেশমের শাড়ি, পান, সুপারি, হাতি, মূল্যবান ও অর্ধমূল্যবান পাথর ছিল তাদের বাণিজ্যের প্রধান সামগ্রী। এই উপজাতির মহিলারাও সমুদ্রযাত্রায় অংশ নিতেন। তারা সাধবানী নামে পরিচিত ছিলেন ( ସାଧବାଣୀ   সাধবাণী)। ওড়িয়া নাবিকরা পূর্ব ও দক্ষিণ-পূর্ব এশিয়ায় বৌদ্ধ ও হিন্দু ধর্মের প্রসারে সহায়ক ভূমিকা পালন করেছিল। এছাড়াও ভারতীয় স্থাপত্য, রামায়ণ এবং মহাভারতের মতো মহাকাব্য, ব্রাহ্মী লিপি লিখন পদ্ধতি ইত্যাদি বিষয়ে তাদের প্রমুখ যোগদান ছিল। সংস্কৃত সাহিত্যে অন্যান্য বিভিন্ন ভাষাগোষ্ঠী যেমন খেমার, থাই, চাম, বালিনিজ ইত্যাদি অনেক দক্ষিণ-পূর্ব এশীয় ভাষায় বিভিন্ন ভারতীয় শব্দাবলীর উপস্থিতি দেখা যায়। মনে করা হয় সাধবাদের বানিজ্যযাত্রার জন্যই সেই অঞ্চলের ভাষায় বিভিন্ন ভারতীয় শব্দের প্রভাব পরেছিল।
গজপতি সাম্রাজ্যের পতনের সাথে ষোল শতকে সামুদ্রিক বাণিজ্য হ্রাস পায়, যা সাধবাদের পক্ষে অসুবিধাজনক হয়ে উঠেছিল।
প্রাচীন যুগে স্থল রেশম পথ এবং সামুদ্রিক রেশম পথ উপমহাদেশের দুটি স্বতন্ত্র ধরনের বাণিজ্য পথ ছিল যা বণিক নেতাদের দ্বারা নিয়ন্ত্রিত হত। দুই প্রধান ব্যবসায়ী গোষ্ঠী ছিল, শ্রেষ্ঠী এবং সার্থবাহ । শ্রেষ্ঠীরা শহর ও গ্রামে ব্যবসা করতেন এবং তারা স্থানীয় অঞ্চলের পন্যের প্রয়োজন পূরণ করতেন। অপরপক্ষে সর্থবাহ, যারা কাফেলা নেতা হিসাবেও পরিচিত, তারা এক জায়গা থেকে অন্য জায়গায় ভ্রমণ করতেন ও দেশী এবং বিদেশী উভয় পণ্যের ব্যবসা করতেন। তারা আমদানি ও রপ্তানি উভয়ই নিয়ন্ত্রণ করতেন এবং স্থানীয় শ্রেষ্ঠীদের কাছে কাচামাল বিক্রেতা এবং সরবরাহকারী হিসাবে পরিচিত ছিলেন।
হযরত আলী (দ্ব্যর্থতা নিরসন)
হযরত আলী নামটি নিচের ব্যক্তিবর্গকে নির্দেশ করতে পারে:
ডেভিড এডেলস্টাইন
ডেভিড এডেলস্টাইন (David Edelstein; জন্ম: ১৯৫৯) হলেন নিউইয়র্কের একজন প্রধান চলচ্চিত্র সমালোচক, পাশাপাশি এনপিআর এর ফ্রেস এয়ার এবং সিবিএস সানডে মর্নিংয়ের চলচ্চিত্র সমালোচক হিসেবে কাজ করেন।
২০১০ পশ্চিমবঙ্গ নৌকাডুবি
দুর্ঘটনা
নৌকাটির ধারণক্ষমতা ছিল ৬০ জন যাত্রী। এটি একটি ধর্মীয় অনুষ্ঠান শেষে মুসলিম তীর্থযাত্রীদের নিয়ে ভাগীরথী পার হচ্ছিল। অনুমান করা হচ্ছে, নৌকাটিতে ১৫০ জন যাত্রী উঠেছিলেন। যা নৌকাটির ধারণক্ষমতার দ্বিগুণেরও বেশি।
উদ্ধারকাজে ভারতীয় নৌবাহিনীকে তলব করা হয়। নৌবাহিনীর ডুবুরি ও স্থানীয় মৎস্যজীবীদের সহায়তায় জীবিত যাত্রীদের ও মৃতদেহগুলি উদ্ধার করা হয়।
নৌবাহিনীর তৎপরতা সত্ত্বেও স্থানীয় বাসিন্দারা উদ্ধারকাজে সরকারি দীর্ঘসূত্রিতার প্রতিবাদে নিকটবর্তী একটি জেটিতে বিক্ষোভ দেখান।
শন ইয়ং
শন ইয়ং (Shaun Young; জন্ম: ১৩ জুন, ১৯৭০) তাসমানিয়ার বার্নি এলাকায় জন্মগ্রহণকারী সাবেক পেশাদার অস্ট্রেলীয় আন্তর্জাতিক ক্রিকেটার ও ফুটবল প্রশাসক। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষার্ধ্বে অত্যন্ত সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে তাসমানিয়া এবং ইংরেজ কাউন্টি ক্রিকেটে গ্লুচেস্টারশায়ার ও বেডফোর্ডশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন তিনি।
শৈশবকাল
১৯৭০ সালে তাসমানিয়ার বার্নি এলাকায় শন ইয়ংয়ের জন্ম। অক্টোবর, ১৯৯০ সালে তাসমানিয়ার বড়োদের দলে তার অভিষেক পর্ব সম্পন্ন হয়। এরপূর্বে তিনি রাজ্য দলের পক্ষে বয়সভিত্তিক ক্রিকেটে অংশগ্রহণ করেছিলেন। তাসমানিয়া দলে নিজেকে অল-রাউন্ডার হিসেবে প্রতিষ্ঠিত করেন। পরের মৌসুমে শেফিল্ড শিল্ডে প্রথম-শ্রেণীর ক্রিকেটে অভিষেক ঘটে তার। এরপর থেকে রাজ্য দলের পক্ষে শেফিল্ড শিল্ডে শতাধিক খেলায় অংশ নেন। তাসমানিয়ার অন্যতম বিশ্বস্ত ক্রিকেটারের মর্যাদাপ্রাপ্ত হন। দলের প্রয়োজনে গুরুত্বপূর্ণ রান সংগ্রহ ও মিতব্যয়ী বোলিংসহ প্রতিদ্বন্দ্বিতাপূর্ণ বোলিং স্পেলে অগ্রসর হয়েছেন তিনি।
প্রথম-শ্রেণীর ক্রিকেট
১৯৯১-৯২ মৌসুম থেকে ২০০১-০২ মৌসুম পর্যন্ত শন ইয়ংয়ের প্রথম-শ্রেণীর খেলোয়াড়ী জীবন চলমান ছিল। ১৯৯৫ সালে ইয়ং অস্ট্রেলিয়া দলের সদস্যরূপে ইংল্যান্ড গমন করেন।
অল-রাউন্ডার হিসেবে নিশ্চিতভাবেই নব্বুইয়ের দশকে অস্ট্রেলীয় প্রথম-শ্রেণীর ক্রিকেটে সেরা খেলোয়াড়দের অন্যতম হিসেবে পরিগণিত হয়েছিলেন। তাসমানিয়ার অন্যতম সেরা বিশ্বস্ত খেলোয়াড়ের মর্যাদা লাভ করেন। ব্যাটিংয়ের দিকে অধিক মনোযোগী ছিলেন। তবে, কৌশলগতভাবে সঠিকমানের খেলোয়াড় ছিলেন না তিনি। বেশ চড়ামূল্যে স্বীয় উইকেট বিলিয়ে দিয়ে আসতেন। মিডিয়াম পেস বোলিংয়েও তার খেলোয়াড়ী জীবনে বেশ প্রভাব ফেলে। পেস ও সুইং দুই দিক দিয়েই করতে পারতেন।
১৯৯৭ সালে গ্লুচেস্টারশায়ার দলের পক্ষে খেলার জন্যে চুক্তিবদ্ধ হন। ইংরেজ কাউন্টি ক্রিকেটে এক মৌসুম খেলেন। ১৯৯৭ সালে গ্লুচেস্টারশায়ারের পক্ষে খেলেছিলেন তিনি। জুলাই মাসে ডার্বিশায়ারের বিপক্ষে ব্যক্তিগত সর্বোচ্চ ২৩৭ রানের ইনিংস খেলেন। এর পরপরই ইংল্যান্ড সফররত অস্ট্রেলিয়া দলের পক্ষে খেলার জন্যে আমন্ত্রণ বার্তা লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন শন ইয়ং। ২১ আগস্ট, ১৯৯৭ তারিখে ওভালে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
ইংল্যান্ডে অবস্থানকালে ১৯৯৭ সালে সফররত অস্ট্রেলিয়া দলের পক্ষে খেলার জন্যে আমন্ত্রণ বার্তা লাভ করেন। পল রেইফেলের বোলিংকালে উপর্যুপরী আঘাতপ্রাপ্তি ও সন্তান জন্মগ্রহণের ফলে দেশে ফিরে যান এবং তাকে তার স্থলাভিষিক্ত করা হয়।
১৯৯৫ সালে অস্ট্রেলিয়ার কিশোর দলের ইংল্যান্ড সফরকালে ইয়ংকে দলে অন্তর্ভুক্ত করা হয়। এ পর্যায়ে তিনি স্থলাভিষিক্ত হয়েছিলেন। ল্যাঙ্কাশায়ার লীগে অংশগ্রহণকারী ও স্থলাভিষিক্ত হওয়া শেন লি’র সাথে একত্রে কেন্টের বিপক্ষে প্রস্তুতিমূলক খেলায় অংশ নিয়েছিলেন। ওভালে অনুষ্ঠিত ১৯৯৭ সালের অ্যাশেজ সিরিজে দলে রাখা হয়। ঐ খেলায় ইয়ং উইকেট শূন্য অবস্থায় মাঠ ত্যাগ করেন ও অস্ট্রেলিয়ার দ্বিতীয় ইনিংসে চার রান তুলতে সমর্থ হন। তন্মধ্যে, প্রথম ইনিংসে শূন্য রানে আউট হয়েছিলেন।
১৯৯৬ সালে সফররত পাকিস্তানি একাদশের বিপক্ষে অস্ট্রেলিয়া এ দলের সদস্যরূপে একটি খেলায় অংশ নিয়েছিলেন। তবে, ওভাল টেস্টই তার একমাত্র খেলা হিসেবে চিত্রিত হয়ে যায়।
অবসর
২০০১-০২ মৌসুমে তাসমানিয়া দল থেকে শন ইয়ংকে অব্যাহতি দেয়া হয়। এরপর তিনি অস্ট্রেলিয়ান ফুটবল প্রশাসনের দিকে ঝুঁকে পড়েন। ২০১০ সালে তাসমানিয়ান ফুটবল লীগের সাধারণ ব্যবস্থাপক হন। এরপর, এএফএল তাসমানিয়ায়ও অন্য ভূমিকায় অবতীর্ণ হন। ২০১৬ সালে ক্যানবেরাভিত্তিক ইস্টলেক ফুটবল ক্লাবের সাধারণ ব্যবস্থাপকের দায়িত্ব পালন করেন।
২০০১ থেকে ২০০৩ সালের মধ্যে ল্যাঙ্কাশায়ার লীগে ব্যাকাপ ক্রিকেট ক্লাবে খেলেন। পাশাপাশি, একই সময়ে চেল্টেনহাম ও গ্লুচেস্টার ট্রফিতে বেডফোর্ডশায়ারের পক্ষে সাতটি খেলায় অংশ নিয়েছিলেন তিনি।
তার কনিষ্ঠ ভ্রাতা ক্লে ইয়ং তাসমানিয়ার পক্ষে প্রথম-শ্রেণীর ক্রিকেটে অংশগ্রহণ করেছেন।
ওয়াটার ড্রপ্‌স অন বার্নিং রক্স
ওয়াটার ড্রপ্‌স অন বার্নিং রক্স (Gouttes d'eau sur pierres brûlantes) ২০০০ সালের ফরাসি নাট্য চলচ্চিত্র। রাইনার ওয়ের্নার ভাসবিন্ডার রচিত জার্মান নাটক, ত্রোফেন আউফ হেইসি স্টেইনি অবলম্বনে চলচ্চিত্রটি রচনা এবং পরিচালনা করেছেন ফ্রান্সিস ওজন। অভিনয়ে ছিলেন বার্নার্ড গিরদেউ, মালিক জিডি, লুডিভাইন স্যাগনিয়ার, আনা লেভিন প্রমুখ।
হাউট এট কোর্টের ব্যানারে চলচ্চিত্রটি প্রযোজনা করেছেন অলিভার ডেলবোস্ক, ক্রিটিন গোজলান, কেনজো হোরিকোশি, মার্ক মিসোনিয়ার এবং আলাইন সার্দে।
লংটন, স্ট্যাফোর্ডশার
লংটন (Longton) ইংল্যান্ডের স্ট্যাফোর্ডশার কাউন্টির স্টোক-অন-ট্রেন্ট শহরের একটি দক্ষিণ ডিসট্রিক্ট। স্থানীয়ভাবে এটি শহরটির নেক এন্ড নামে পরিচিত।
হযরত আলী (বীর প্রতীক)
হযরত আলী (জন্ম: ১৯৪৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
হযরত আলী'র জন্ম মুন্সীগঞ্জ জেলার গজারিয়া উপজেলার বাউশিয়া ইউনিয়নের বাউশিয়া গ্রামে। তার বাবার নাম নজরুল ইসলাম এবং মায়ের নাম হাসেবান বিবি। তার স্ত্রীর নাম বেগম নূরজাহান। এ দম্পতির চার ছেলে।
কর্মজীবন
হযরত আলী ১৯৭১ সালে পাকিস্তানি সেনাবাহিনীর প্রথম ইস্ট বেঙ্গল রেজিমেন্টে কর্মরত ছিলেন। সে সময়ে এই রেজিমেন্টের অবস্থান ছিল যশোর সেনানিবাসে। ৩০ মার্চ পাকিস্তানি সেনাবাহিনীর ২৫ বালুচ এবং ২২ এফএফ রেজিমেন্ট তাদের আক্রমণ করে। তখন তারা প্রতিরোধের চেষ্টা করে ব্যর্থ হন। তারা সেনানিবাস থেকে বেরিয়ে চৌগাছায় সমবেত হন। এরপর ক্যাপ্টেন হাফিজের নেতৃত্বে মুক্তিযুদ্ধে যোগ দেন।
মুক্তিযুদ্ধে ভূমিকা
হযরত আলী লালমনিরহাট জেলার পাটগ্রাম,  জামালপুর জেলার বকশিগঞ্জ উপজেলার কামালপুরসহ আরও কয়েকটি স্থানে যুদ্ধ করেছেন। তিনি মূলত মেশিনগান চালাতেন। মুক্তিযুদ্ধের অন্যতম এক ঘটনা সিলেট জেলার কানাইঘাটের যুদ্ধ। জৈন্তাপুর-জকিগঞ্জ সংযোগ সড়কে সুরমা নদীর তীরেএ উপজেলা সদরের অবস্থান। সীমান্তের নিকটবর্তী হওয়ায় মুক্তিবাহিনী ও পাকিস্তানি বাহিনী উভয়ের কাছেই কানাইঘাট ছিল সামরিক দিক থেকে গুরুত্বপূর্ণ।এ যুদ্ধে হযরত আলী অংশ নেন। তিনি প্রথম ইস্ট বেঙ্গল রেজিমেন্টের সৈনিক ছিলেন। ১৯৭১ সালের ২২ নভেম্বর থেকে ৪ ডিসেম্বর পর্যন্ত কানাইঘাটে যুদ্ধ হয়। এখানে ছিল পাকিস্তানি বাহিনীর ৩১ পাঞ্জাব রেজিমেন্টের আলফা কোম্পানি, পাকিস্তানি স্কাউটস দলের এক প্লাটুন মিলিশিয়া এবং তাদের সহযোগী বেশ কিছু রাজাকার। ২২ নভেম্বর জেড ফোর্সের অধীন প্রথম ইস্ট বেঙ্গল রেজিমেন্ট ও গণবাহিনীর মুক্তিযোদ্ধাদের সমন্বয়ে গড়া মুক্তিবাহিনী কানাইঘাট-সংলগ্ন গৌরীপুরে পৌঁছে। তখন পাকিস্তানি বাহিনী তাদের ডিফেন্স ছেড়ে এগিয়ে এসে মুক্তিযোদ্ধাদের ঘেরাও করে। এরপর তুমুল যুদ্ধ শুরু হয়। কয়েক দিন ধরে এখানে যুদ্ধ চলে। পাকিস্তানি বাহিনী প্রচণ্ড প্রতিরোধ করেও শেষ পর্যন্ত পরাজিত হয়। কানাইঘাটের যুদ্ধে হযরত আলী যথেষ্ট সাহস, দক্ষতা ও রণকৌশল প্রদর্শন করেন। এই যুদ্ধে মুক্তিবাহিনীর পক্ষে ১১ জন শহীদ এবং হযরত আলীসহ ২০ জন আহত হন। অন্যদিকে পাকিস্তানিদের পক্ষে ৫০ জন নিহত, ২০ জন আহত এবং ২৫ জন আত্মসমর্পণ করে। কানাইঘাট মুক্ত হওয়ায় মিত্রবাহিনীর সিলেটের দিকে চূড়ান্ত অভিযান পরিচালনা করা সহজ হয়।
ইরফান শুক্কুর
ইরফান শুক্কুর (জন্ম ২২ মে ১৯৯৩) হলেন একজন বাংলাদেশী প্রথম শ্রেণী ও লিস্ট এ ক্রিকেটার। তিনি বাংলাদেশের চট্টগ্রামে জন্ম গ্রহণ করেন। ২০১৯ এর নভেম্বরে তিনি ২০১৯-২০ বঙ্গবন্ধু বিপিএলে খেলার জন্য রাজশাহী রয়্যালস এর খেলোয়াড় হিসেবে নির্বাচিত হন।
নুহ (নাম)
থাম্ব|"নূহ", যা পবিত্র কুরআনের একটি সূরার নাম নুহ বা নূহ (نُوحٌ) একটি পুরুষবাচক প্রদত্ত নাম।
আন্দজেই ভাইদা
আন্দজেই ভিতোলদ ভাইদা (৬ মার্চ ১৯২৬ - ৯ অক্টোবর ২০১৬) ছিলেন একজন পোলীয় চলচ্চিত্র ও মঞ্চ পরিচালক। তাকে পোলীয় চলচ্চিত্র শিল্পের "রচয়িতা পরিচালক" হিসেবে গণ্য করা হয়। কর্মজীবনের স্বীকৃতি হিসেবে তিনি একটি একাডেমি সম্মানসূচক পুরস্কার, পাল্ম দর, এবং সম্মানসূচক গোল্ডেন লায়ন ও স্বর্ণ ভল্লুক অর্জন করেন। তিনি পোলীয় চলচ্চিত্র স্কুলের বিশিষ্ট সদস্য ছিলেন। তিনি যুদ্ধভিত্তিক ত্রয়ী চলচ্চিত্র আ জেনারেশন (১৯৫৪), কানাই (১৯৫৬) ও অ্যাশেজ অ্যান্ড ডায়মন্ডস (১৯৫৮) পরিচালনার জন্য বিশেষভাবে স্মরণীয়।
তাকে বিশ্বের অন্যতম স্বনামধন্য চলচ্চিত্র নির্মাতা হিসেবে গণ্য করা হয়। তার কাজসমূহ তার নিজের দেশের রাজনৈতিক ও সামাজিক বিবর্তন এবং পোলীয় জাতিগত পরিচয়ের পুরাণকথা সম্পর্কে বিশ্লেষণধর্মী ধারণা চিয়ে থাকে। তার নির্মিত চারটি চলচ্চিত্র শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কারের মনোনয়ন লাভ করে, সেগুলো হল দ্য প্রমিজড ল্যান্ড (১৯৭৫), দ্য মেইডস অব ভিলকো (১৯৭৯), ম্যান অব আয়রন (১৯৮১), এবং কাতিন (২০০৭)।
রাহুল তেবাতিয়া
রাহুল তেবাতিয়া (জন্ম ২০ মে ১৯৯৩) রঞ্জি ট্রফিতে হরিয়ানার হয়ে খেলেন এমন এক ভারতীয় ক্রিকেটার।
নেফারতিতি ফোঁড়ানো
নেফারতিতি ফোঁড়ানো হল মহিলাদের যৌনাঙ্গ ফোঁড়ানো যা একটি ভগাঙ্কুরের ফণা ফোঁড়ানো ও ক্রিস্টিনা ফোঁড়ানোর সংমিশ্রণ। গয়না যে পরিমাণ টিস্যুর মধ্য দিয়ে যায় তাতে নিরাময়ে দীর্ঘ সময় লাগতে পারে। নমনীয় বারগুলি পেশাদার ফোড়নদার কর্তৃক সুপারিশ করা হয় কারণ এত মাংসের মধ্য দিয়ে ছিদ্র করার সময় চাপ দেওয়া যেতে পারে।
রাহুল তেবাতিয়া
কেরিয়ার
তেবাতিয়া হারিয়ানার হয়ে ২০১৩-১৪ রণজি ট্রফিতে চৌধুরী বানসি লাল ক্রিকেট স্টেডিয়ামে কর্ণাটকের বিপক্ষে ক্রিকেটে নিজের আত্মপ্রকাশ ঘটান। এ সময় ব্যাট হাতে দুটি ম্যাচ খেলে ১৭ রান সংগ্রহ করতে সক্ষম হন। তিনি ২০১৭ সালের ২৫ ফেব্রুয়ারি ২০১৬-১৭ বিজয় হাজারে ট্রফিতে হারিয়ানার হয়ে লিস্ট এ ক্রিকেটে নিজের অভিষেক ঘটান।
মধ্য আফ্রিকান প্রজাতন্ত্রে ইসলাম
মধ্য আফ্রিকান প্রজাতন্ত্রের জনসংখ্যার প্রায় ৮.৯% (৭৫০,০০০ মানুষ) ইসলাম ধর্মের অনুসারী, খ্রিস্টান ধর্মের (৯০%) পরে এদেশে এটি দ্বিতীয় বৃহত্তম সংগঠিত ধর্ম। মুসলমানদের বিশাল সংখ্যাগরিষ্ঠ হলো মালিকি মাযহাবের সুন্নি। বেশিরভাগ মধ্য আফ্রিকান মুসলিম প্রধানত মুসলিম চাদ এবং সুদানের সীমান্তের নিকটে উত্তর-পূর্বে বাস করেন।
রাহুল তেবাতিয়া
কেরিয়ার
২০১৪ ইন্ডিয়ান প্রিমিয়ার লিগের পূর্বে রাজস্থান রয়্যালস তেওয়াতিয়া ক্রয় করে নেয়। ২০১৪ সালের আইপিএলে রাজস্থান রয়্যালসের প্রতিনিধিত্ব করে টি২০তে তার অভিষেক হয়। এরপর ২০১৭ সালের ফেব্রুয়ারিতে, ২০১৭ ইন্ডিয়ান প্রিমিয়ার লিগের জন্য কিংস এলেভেন পাঞ্জাব তাকে কিনে নেয়। জানুয়ারী ২০১৮, তিনি দিল্লি ডেয়ারডেভিলস দ্বারা ২০১৮ আইপিএল নিলামে ক্রয় করে নেয়। ২০১৯ ইন্ডিয়ান প্রিমিয়ার লিগ এ, তিনি আইপিএলের একটি ইনিংসে উইকেট রক্ষক নয় এমন খেলোয়াড় হিসাবে সর্বাধিক সংখ্যক ক্যাচ (৪) নেওয়ার যৌথ রেকর্ডও তৈরি করেছিলেন। ২০২০ ইন্ডিয়ান প্রিমিয়ার লিগের আগে ২০১৯ এর নভেম্বরে, তাকে রাজস্থান রয়্যালসে নিলামে ক্রয় করে নেয়।
স্নেহাংশুকান্ত আচার্য আইন কলেজ
স্নেহাংশু কান্ত আচার্য আইন কলেজ, ২০০৪ সালে প্রতিষ্ঠিত কল্যাণী বিশ্ববিদ্যালয়ে র অন্তর্গত, পশ্চিমবঙ্গের নদিয়া জেলা র কল্যাণী তে অবস্থিত একটি আইন মহাবিদ্যালয়।
ইতিহাস
২০০৪ সালে বিশ্ববিদ্যালয় চত্বরের ভেতরে কলেজটি প্রতিষ্ঠা করে সিকিম বেঙ্গল এডুকেশনাল ট্রাস্ট। বিখ্যাত ব্যারিস্টার ও রাজনীতিবিদ স্নেহাংশুকান্ত আচার্য'র নামে এই শিক্ষায়তন নামাঙ্কিত হয়। ২০০৪ সালের ৩০ জুন আনুষ্ঠানিক ভাবে এটির উদ্বোধন করেন পশ্চিমবঙ্গে র প্রাক্তন মুখ্যমন্ত্রী জ্যোতি বসু।
শিক্ষন
এখানে পাঁচ বছরের শিক্ষাক্রমে বি.এ, এলএল.বি. ডিগ্রী ও এল এল বি (অনার্স) প্রদান করা হয়। দশটি সেমিস্টারে সর্বমোট ৫৬ টি বিষয় সম্পর্কে পাঠ্যদান করা হয়ে থাকে। এই ডিগ্রী কল্যাণী বিশ্ববিদ্যালয় ও ভারতীয় বার কাউন্সিল দ্বারা স্বীকৃত।
সাঈদ আজমল
সাঈদ আজমল (পাঞ্জাবি, سعید اجمل; জন্ম: ১৪ অক্টোবর, ১৯৭৭) পাকিস্তানে জন্মগ্রহণকারী ক্রিকেটার। তিনি ডানহাতি অফ-স্পিন বোলিং করেন ও ডানহাতে ব্যাটিং পরিচালনা করে থাকেন। তার কার্যকরী দোসরা এবং অন্যান্য ভঙ্গীমায় বোলিং পাকিস্তানকে জয়লাভে সহায়তা করে থাকে। আধুনিক ক্রিকেট বিশ্বে তাকে অন্যতম 'সেরা স্পিনার' হিসেবে পরিচিতি লাভ করে আসছেন।
২০০৯ সালে সন্দেহজনক বোলিং ভঙ্গীমার দায়ে অভিযুক্ত হন। পরবর্তীতে অবশ্য এ দায় থেকে মুক্তি পান।
অভ্যন্তরীণ ক্রিকেট
২০০৫ সালে ফয়সালাবাদ ক্রিকেট দলের পক্ষ হয়ে ঘরোয়া ক্রিকেটে এবিএন-আম্রো টুয়েন্টি-২০ কাপ জয়ে ভূমিকা রাখেন। এছাড়াও, খান রিসার্চ ল্যাবরেটরিজ ও ইসলামাবাদ দলের হয়েও খেলেছেন।
২০১২ সালে বিগ ব্যাশ লীগ প্রতিযোগিতায় অ্যাডিলেড স্ট্রাইকার্স দলের পক্ষে চুক্তিবদ্ধ হন।
খেলোয়াড়ী জীবন
ত্রিশ বছর বয়সে পাকিস্তান দলের হয়ে একদিনের আন্তর্জাতিক ক্রিকেটে অভিষেক ঘটান। এর এক বছর পর টেস্টে অভিষেক হন। এরপর ২০০৯ সালের আইসিসি বিশ্ব টুয়েন্টি২০ প্রতিযোগিতায় পাকিস্তানকে শিরোপা লাভে সহায়তা করেন। নভেম্বর, ২০১১ সাল থেকে সাঈদ আজমল আন্তর্জাতিক ক্রিকেট কাউন্সিল কর্তৃক প্রণীত আইসিসি প্লেয়ার র‌্যাঙ্কিংয়ে একদিনের আন্তর্জাতিক ক্রিকেটে শীর্ষস্থানীয় বোলার হিসেবে প্রথম স্থানে রয়েছেন। এছাড়া, টি২০ ক্রিকেটেও তিনি শীর্ষস্থানে রয়েছেন। বর্তমানে টেস্ট ক্রিকেটের বোলিং বিভাগে তার অবস্থান তৃতীয়।
২৮ জানুয়ারি, ২০১২ তারিখে নিজস্ব ২০তম টেস্টে সবচেয়ে দ্রুততম সময়ে প্রথম পাকিস্তানি বোলার হিসেবে ১০০ উইকেট নেয়ার কৃতিত্ব অর্জন করেন। এছাড়াও টুয়েন্টি২০ আন্তর্জাতিকে সবচেয়ে বেশি ৭১ উইকেট নিয়ে রেকর্ড গড়েছেন।
বোলিং রেকর্ড
প্রধান
টেস্টে ৫ উইকেট লাভ
ম্যাচে ১০ উইকেট গ্রহণ
একদিনের আন্তর্জাতিকে ৫ উইকেট
শারদা শ্রীনিবাসন
শারদা শ্রীনিবাসন শিল্প, প্রত্নতত্ত্ব ও সংস্কৃতির বৈজ্ঞানিক গবেষণায় বিশেষজ্ঞ একজন ভারতীয় প্রত্নতাত্ত্বিক। তিনি ভারতের বেঙ্গালুরুতে ন্যাশনাল ইনস্টিটিউট অফ অ্যাডভান্সড স্টাডিসের একজন অধ্যাপক এবং যুক্তরাজ্যের এক্সেটর ইউনিভার্সিটির একজন সাম্মানিক ফেলো । শ্রীনিবাসন একজন ভরতনাট্যম নৃত্যশিল্পী এবং নৃত্যকলা প্রচারক । প্রাচীন পুরাতত্বের বৈজ্ঞানিক গবেষণায় অবদানের জন্যে, ২০১৯ সালে তিনি ভারতের চতুর্থ সর্বোচ্চ অসামরিক পুরস্কার পদ্মশ্রী অর্জন করেছিলেন ।
কর্মজীবন
শারদা ১৯৯৭ সালে মুম্বাইএর ভারতীয় প্রযুক্তিবিদ্যা প্রতিষ্ঠান থেকে প্রযুক্তিগত পদার্থবিদ্যায় স্নাতক ডিগ্রী অর্জন করেন। ১৯৮৯ সালে লন্ডন বিশ্ববিদ্যালয়ে স্নাতকোত্তর ডিগ্রি অর্জন করার পরে, তিনি ইউনিভার্সিটি কলেজ লন্ডনে পিএইচডি করার সময় দক্ষিণ ভারতীয় ব্রোঞ্জের ভাস্কর্য নিয়ে গবেষণা চালিয়ে যান, যা তিনি ১৯৯৫ সালে শেষ করেছিলেন ।